
publică şi siguranţă naţională                                                                          PL. x. 967/2006                                                                                                                    
Nr.32/814/2006
RAPORT

asupra proiectului de Lege pentru aprobarea Ordonanţei de urgenţă a Guvernului nr.103/2006 privind unele măsuri pentru facilitarea cooperării poliţieneşti internaţionale
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.103/2006 privind unele măsuri pentru facilitarea cooperării poliţieneşti internaţionale, trimis cu adresa nr. PL.x. 967 din 18 decembrie 2006 şi înregistrat cu nr.32/814 din 18.12.2006.


Consiliul Legislativ, cu nr. 1672/11.12.2006, a avizat favorabil proiectul ordonanţei de urgenţă.

Comisia pentru politică externă, cu avizul nr. PL.x 967 din 21 decembrie 2006, a avizat favorabil proiectul de lege. 

Comisia pentru administraţie publică, amenajarea teritoriului şi echilibru ecologic, cu   nr. 26/1358 din 21.12.2006, a avizat favorabil acest proiect de lege.
Proiectul de lege are ca obiect de reglementare constituirea cadrului juridic necesar completării legislaţiei în domeniul prevenirii şi combaterii infracţionalităţii transfrontaliere.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La lucrările Comisiei au fost prezenţi 20 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitatea voturilor celor prezenţi.
4. Potrivit prevederilor art. 75 alin. (1) din Constituţia României, republicată, şi ale      art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, în şedinţa din 30 ianuarie 2007, Comisia propune Plenului Camerei Deputaţilor adoptarea acestui proiect de lege, în forma prezentată. 
Preşedinte, 

Mihai Stănişoară 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.103/2006 privind unele măsuri pentru facilitarea cooperării poliţieneşti internaţionale, trimis cu adresa nr. PL.x. 967 din 18 decembrie 2006 şi înregistrat cu nr.32/814 din 18.12.2006.


În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Mihai Stănişoară 
1

